מדיסון קנדי

מדיסון קנדי (באנגלית: Madison Kennedy; נולדה ב-22 בדצמבר 1987) היא שחיינית אמריקאית, אלופת עולם בבריכת 25 מטר (וינדזור 2016) במשחה שליחות 4x100 מטר חופשי, שותפה לשיא העולם בעבר במשחה שליחות 4x50 מטר משולב (2 שחייניות ו-2 שחיינים) ואלופת ארצות הברית במשחה ל-50 מטר חופשי (2015).

 ביוגרפיה 
קנדי נולדה בהרטפורד, קונטיקט וגדלה באייבון, קונטיקט. היא החלה לשחות בגיל 4. היא בוגרת אוניברסיטת קליפורניה בברקלי וכיום מתגוררת בשרלוט, קרוליינה הצפונית ומתאמנת בהדרכתו של דייוויד מארש בקבוצת SwimMAC.

2008
במבחנים האמריקאים לאולימפיאדת בייג'ינג (2008) סיימה קנדי במקום תשיעי במשחה ל-50 מטר חופשי בתוצאה של 25.39 שניות ובמקום 14 במשחה ל-100 מטר חופשי בתוצאה של 55.28 שניות ולא נכללה במשלחת האמריקאית למשחקים.

2009
באוניברסיאדה שנערכה בבלגרד, סרביה בשנת 2009 זכתה קנדי בשתי מדליות זהב, במשחה שליחות 4x100 מטר חופשי בתוצאה של 3:41.81 דקות ובמשחה שליחות 4x100 מטר מעורב בשיא משחקים חדש של 4:01.90 דקות.

2010
באליפות ארצות הברית בשחייה שנערכה בשנת 2010 זכתה קנדי במדליית כסף במשחה ל-50 מטר חופשי.

2011
באליפות ארצות הברית בשחייה שנערכה בשנת 2011 זכתה קנדי במדליית כסף במשחה ל-50 מטר חופשי.

במשחקים הפאן-אמריקאיים שנערכו בגוודלחרה, מקסיקו באוקטובר 2011 זכתה קנדי בשתי מדליות, זהב וארד. מדליית זהב, במשחה שליחות 4x100 מטר חופשי בשיא משחקים חדש של 3:40.66 דקות, כשחיינית ראשונה היא קבעה תוצאה של 55.55 שניות ומדליית ארד, במשחה ל-50 מטר חופשי בתוצאה של 25.24 שניות.

2012
במבחנים האמריקאים לאולימפיאדת לונדון (2012) סיימה קנדי במקום חמישי במשחה ל-50 מטר חופשי בתוצאה של 25.10 שניות ובמקום שמיני במשחה ל-100 מטר חופשי של 54.83 שניות בתוצאה ולא נכללה במשלחת האמריקאית למשחקים.

2014
אלופת עולם ושיאנית עולם (בריכת 25 מטר)
באליפות העולם (בריכת 25 מטר) שנערכה בדוחה, קטר בדצמבר 2014 זכתה קנדי ב-3 מדליות, 1 זהב ו-2 כסף. מדליית זהב, במשחה שליחים 4x50 מטר חופשי משולב (2 שחייניות ו-2 שחיינים) ביחד עם ג'וש שניידר, מאט גריוורס ואבי וייצל בשיא עולם חדש של 1:28.57 דקות (הנוכחי, 2016), לפני רוסיה שקבעה שיא אירופה חדש של 1:29.13 דקות וברזיל שקבעה שיא דרום אמריקה חדש של 1:29.17 דקות. כשחיינית רביעית היא שחתה ב"זינוק שליחות" תוצאה של 23.63 שניות. מדליות כסף, במשחה שליחות 4x50 מטר חופשי בשיא אמריקה חדש של 1:34.61 דקות, אחרי הולנד שקבעה שיא עולם חדש של 1:34.24 דקות ולפני דנמרק (1:35.48 דקות), כשחיינית ראשונה היא קבעה תוצאה של 24.06 שניות ובמשחה שליחות 4x100 מטר חופשי בתוצא של 3:27.70 דקות, אחרי הולנד שקבעה שיא עולם חדש של 3:26.53 דקות ולפני איטליה (3:29.48 דקות), כשחיינית שלישית היא קבעה ב"זינוק שליחות" תוצאה של 51.82 שניות. נוסף לכך, היא סיימה במקום רביעי במשחה ל-50 מטר חופשי בתוצאה של 23.86 שניות.

2015
אלופת ארצות הברית
באליפות ארצות הברית בשחייה שנערכה בשנת 2015 זכתה קנדי בשתי מדליות, זהב וארד. מדליית זהב, במשחה ל-50 מטר חופשי ומדליית ארד, במשחה ל-100 מטר חופשי.

במשחקים הפאן-אמריקאיים שנערכו בטורונטו, קנדה ביולי 2015 זכתה קנדי במדליית כסף, במשחה שליחות 4x100 מטר חופשי בתוצאה של 3:37.01 דקות, כשחיינית שלישית היא קבעה ב"זינוק שליחות" תוצאה של 53.89 שניות. נוסף לכך, היא סיימה במקום חמישי במשחה ל-50 מטר חופשי בתוצאה של 24.80 שניות.

2016
במבחנים האמריקאים לאולימפיאדת ריו דה ז'ניירו (2016) שנערכו באומהה, נברסקה בסוף יוני ובתחילת יולי 2016 סיימה קנדי במקום שלישי במשחה ל-50 מטר חופשי בתוצאה של 24.48 שניות, אחרי אבי וייצל (24.28) וסימון מנואל (24.33 שניות) שזכתה לאחר מכן במדליית הכסף האולימפית במשחה זה, בשלב חצי הגמר היא קבעה שיא אישי חדש של 24.39 שניות ובמקום תשיעי במשחה ל-100 מטר חופשי בשיא אישי חדש של 54.18 שניות ולא נכללה במשלחת האמריקאית למשחקים.

באליפות העולם (בריכת 25 מטר) שנערכה בוינדזור, אונטריו, קנדה בדצמבר 2016 זכתה קנדי בשתי מדליות, זהב וארד. מדליית זהב, במשחה שליחות 4x100 מטר חופשי ביחד עם אמנדה וייר, קלסי וורל ומלורי קומרפורד בתוצאה של 3:28.82 דקות, לפני איטליה (3:30.28 דקות) והולנד (3:31.10 דקות). כשחיינית שלישית היא שחתה ב"זינוק שליחות" תוצאה של 52.84 שניות. מדליית ארד, במשחה ל-50 מטר חופשי בתוצאה של 23.93 שניות, אחרי ראנומי קרומווידג'ויו מהולנד (23.60 שניות) וסילביה די פייטרו מאיטליה (23.90 שניות).

 שיאים אישיים 
בריכה אולימפית
 50 מטר חופשי: 24.39 שניות (2016)
 100 מטר חופשי: 54.18 שניות (2016)

בריכת 25 מטר
 50 מטר חופשי: 23.86 שניות (2014)

 קישורים חיצוניים 

 מדיסון קנדי, באתר USA Swimming 
 מדיסון קנדי, באתר Team USA 

 הערות שוליים 

קטגוריה:אמריקאים ילידי קונטיקט
קטגוריה:הרטפורד: אישים
קטגוריה:אלופות עולם בשחייה
קטגוריה:אלופות האוניברסיאדה: שחייניות
קטגוריה:שיאניות עולם אמריקאיות: שחייה
קטגוריה:שחייניות חופשי אמריקאיות
קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:קונטיקט: שחיינים
קטגוריה:אמריקאיות שנולדו ב-1987
קטגוריה:אמריקאים שנולדו ב-1987